1980-luvun lelusarjoista Teenage Mutant Ninja Turtles ja Transformers ovat jo ehtineet saada omat filmatisointinsa 2000-luvulla. Nyt valkokankaalle on marssimassa myös He-Man and the Masters of the Universe.

Eternian sankarin omaa elokuvaa on väännetty kuin kuuluisaa Iisakin kirkkoa, mutta nyt palaset näyttäisivät loksahtaneen kohdilleen, uutisoi Coming Soon.

Sony Pictures on ilmoittanut julkaisevansa Masters of the Universe -elokuvan 18.12.2019. Elokuvan ohjaa Charlien enkeleistä ja Terminator: Salvationista tuttu McG, oikealta nimeltään Joseph McGinty Nichol.

Sen verran alkutekijöissään projekti vielä on, ettei näyttelijäkiinnityksistä tai tarinasta ole vielä tietoa. Arvatenkin luvassa on kuitenkin uskollisempi tulkinta Mattelin lelusarjan sankareista kuin 30 vuotta sitten nähtiin. Dolph Lundgrenin tähdittämässä ensimmäisessä Masters of the Universe -elokuvassa (1987) seikkailtiin lähinnä Maassa ja esimerkiksi prinssi Adamia ei nähty tarinassa laisinkaan.

Tästä on kieltämättä helppo pistää paremmaksi:

Yhdessä asiassa ensimmäinen MotU-elokuva kuitenkin loisti: Frank Langella oli loistavan karmiva Skeletor pöhköstä naamaristaan huolimatta.

Masters Of The Universe